CELEX: 62017TN0835
Language: lv
Date: 2017-12-29 00:00:00
Title: Lieta T-835/17: Prasība, kas celta 2017. gada 29. decembrī – Eurofer/Komisija

26.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 72/42
            
         Prasība, kas celta 2017. gada 29. decembrī – Eurofer/Komisija
   (Lieta T-835/17)
   (2018/C 072/53)
   Tiesvedības valoda – angļu
   
      Lietas dalībnieki
   
   
      Prasītāja: Eurofer, Eiropas Tērauda asociācija, ASBL (Brisele, Beļģija) (pārstāvji: J. Killick, Barrister un G. Forwood, advokāts)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Komisijas Īstenošanas regulas 2017/1795 (2018. gada 5. oktobris) (OV 2017, L 258, p. 24) 2. pantu;
            
         
               —
            
            
               uzdot veikt lūgtos procesa organizatoriskos pasākumus; un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus:
   
               1.
            
            
               Ar pirmo pamatu tiek apgalvots, ka ir pieļauta acīmredzama kļūda vērtējumā un tiesību piemērošanā, nolemjot neskaitīt kopā Serbijas izcelsmes importu ar importu no pārējām četrām valstīm, attiecībā uz kurām tiek veikta izmeklēšana saskaņā ar Pamatregulas (1) 3. panta 4. punktu.
            
         
               2.
            
            
               Ar otro pamatu tiek apgalvots, ka ir pieļauta acīmredzama kļūda vērtējumā un tiesību piemērošanā, konstatējot, ka tirdzniecības aizsardzības pasākumi Pamatregulas 9. panta 2. punkta izpratnē pret Serbiju nebija “nepieciešami”, pat ņemot vērā minēto nesaskaitīšanu.
            
         
               3.
            
            
               Ar trešo pamatu tiek apgalvots Pamatregulas 20. panta 2. punkta, prasītājas tiesību saņemt informāciju un tiesību uz aizstāvību pārkāpums, kā arī labas pārvaldības pienākuma atbilstoši Eiropas Savienības Pamattiesību hartas 41. pantam neizpilde, jo Komisija neesot sniegusi informāciju par kaitējuma starpību (mērķa cenu) un cenu samazinājuma starpību attiecībā uz Serbijas izcelsmes importu, kā arī turklāt atteikusies rūpīgi un objektīvi pārbaudīt visus attiecīgos lietas apstākļus.
            
         
      (1)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV 2016 L 176/21).